দার্জিলিংয়ের হাড়কাঁপানো ঠান্ডায় জমে ‘বরফ’ অঙ্কুশ-ঐন্দ্রিলা

কলকাতা: অঙ্কুশের আগামী ছবি নারী চরিত্র বেজায় জটিল (Naari Charitra Bejaay Jatil) আগামী ৯ জানুয়ারি মুক্তি পেতে চলেছে।তার আগে জমিয়ে চলছে প্রচার। ছবি মুক্তির প্রাক্কালেই দিন দুয়েক আগে সদলবলে ডুয়ার্সে রওনা হয়েছেন অঙ্কুশ (Ankush Hazra)-ঐন্দ্রিলা (Oindrila Sen)। তাঁদের সফরসঙ্গী শিলাজিৎ, দুর্নিবার সাহাও (Durnibar Saha)। শৈলশহরে সফল অনুষ্ঠানের পরই রাত-বিরেতে ম্যালে ঘুরতে বেরিয়েছিলেন তাঁরা। নানা মজার মুহূর্ত ক্যামেরাবন্দি করলেন তাঁরা।

মরশুমের শীতলতম দিনে ঠান্ডায় কাঁপছে রাজ্যবাসী। তবে এই হাড়কাঁপানো ঠান্ডায় দার্জিলিংয়ে গিয়েছেন অঙ্কুশ, ঐন্দ্রিলা ও শিলাজিৎরা। রাত বারোটা ছুঁইছুঁই। মাফলার, মাঙ্কি টুপি জড়িয়েও ‘বেয়াদপ’ ঠান্ডাকে বাগে আনা দায় হয়ে উঠেছে। তবে হিমশীতল আবহাওয়াকে পোষ না মানানো গেলেও নিজেরা হার মানতে নারাজ অঙ্কুশ-ঐন্দ্রিলা, শিলাজিৎরা। অগত্যা শৈলশহরে সফল অনুষ্ঠানের পরই রাত-বিরেতে ম্যালে ঘুরতে বেরিয়েছিলেন তাঁরা। আর সেখানে গিয়েই যা ঘটল, তাতে ‘থরহরি কম্প’ অবস্থা! দার্জিলিংয়ের হাড়কাঁপানো ঠান্ডায় দাঁড়িয়ে সেসব মজার মুহূর্তি ক্যামেরাবন্দি করলেন গায়ক শিলাজিৎ। শিলিগুড়িতে হাইভোল্টেজ প্রচার অনুষ্ঠান সেরে সোমবার দার্জিলিংয়ে পৌঁছন তাঁরা। সেখানেও টিম ‘নারী চরিত্র বেজায় জটিল’-এর শো দারুণভাবে সফল হয়েছে। এই হাড়হিম করা ঠান্ডাতেও অঙ্কুশ-ঐন্দ্রিলা আর শিলাজিৎ-দুর্নিবারের গান শোনার জন্য ভিড় জমিয়েছিলেন কাতারে কাতারে অনুরাগী। বিশেষ করে শৈলশহরে বেড়াতে যাওয়া পর্যটকদের জন্য এ ছিল উপরি পাওনা। আর সেখানেই শো শেষে রাত-বিরেতে ম্যালের রাস্তায় হাঁটতে বেরিয়েছিলেন সকলে।

View this post on Instagram

A post shared by TOLLYWOOD ONLINE (@tollyonline)